கேள்வி: ரகீம் யார்கான் மாவட்டம் - புவியியல் & தட்ப வெப்பம் குறித்து விரிவாக சொல்லுங்கள்.
பதில்: ரகீம் யார்கான் மாவட்டத்தின் வடக்கில் முசாப்பர்கர் மாவட்டம், கிழக்கில் பகவல்பூர் மாவட்டம் மற்றும் சிந்து மாகாணம் கோட்கி மாவட்டமும், மேற்கில் இராஜன்பூர் மாவட்டம் எல்லைகளாக உள்ளது. இம்மாவட்டத்தின் புவியியல் சிந்து ஆற்றுப் பகுதிகள், கால்வாய் பாசானப் பகுதிகள் மற்றும் சோலிஸ்தான் பாலைவனம் பகுதிகள் என மூன்றாகப் பிரிக்கப்படுகிறது. இம்மாவட்டத்தின் தட்ப வெப்பம், கோடைக்காலம் ஏப்ரல் முதல் அக்டோபர் வரையும், குளிர்காலம் நவம்பர் முதல் மார்ச் வரையும் காணப்படுகிறது. கோடைக்காலத்தில் இம்மாவட்டத்தில் அடிக்கடி புழுதிப் புயல்கள் எழுகிறது.
கேள்வி: ரகீம் யார்கான் மாவட்டம் - மக்கள் தொகையியல் பற்றி நீங்கள் என்ன அறிந்துள்ளீர்கள்?
பதில்: 11,880சதுர கிலோ மீட்டர் பரப்பளவு கொண்ட ரகீம் யார்கான் மாவட்டத்தின் 1998-ஆம் ஆண்டின் மக்கள் தொகை கணக்கெடுப்பின் படி மொத்த மக்கள் தொகை 31,41,053 ஆகும். அதில் ஆண்கள் 1636864 (52.11%); பெண்கள் 1504189 ( 47.89 %) ஆக உள்ளனர். மக்கள் தொகை வளர்ச்சி (1988 –1998 ) ஆக 3.19%உயர்ந்துள்ளது. மக்கள் தொகை அடர்த்தி ஒரு சதுர கிலோ மீடடர் பரப்பில் 264.4 நபர்கள் வீதம் உள்ளணர். பாலின விகிதம் 100 ஆண்களுக்கு, 108.8 பெண்கள் வீதம் உள்ளனர். சராசரி எழுத்தறிவு 33.1% ஆக உள்ளது. ஆண்களின் எழுத்தறிவு 43.40 % ஆகவும்; பெண்களின் எழுத்தறிவு 21.82% ஆகவும் உள்ளது. [http://itacec.org/itadc/phase2/document/key_projects_documents_strategies/district_profiles/PESA_RahimYarKhan.pdf District at a Glance] இம்மாவட்டத்தில் பஞ்சாபி மொழி, சிந்தி மொழி, பலூச்சி மொழி, சராய்கி மொழி மொழிகள் பேசப்படுகிறது.